Proof of Life

Proof of Life er en amerikansk actionfilm fra 2000. Regissør var Taylor Hackford. Filmens manus ble skrevet av Tony Gilroy.

Sammendrag 
Alice Bowman flytter til det (fiktive) sør-amerikanske landet Tecala fordi ektemannen hennes, Peter Bowman (David Morse) er en ingeniør som ble ansatt med å bygge en ny demning for olje-selskapet Quad Carbon. En morgen kjører Peter gjennom en by, havner i trafikk-kork og havner deretter i bakhold og blir bortført av gerilja-opprørere fra Liberation Army of Tecala. Opprørerne tror Peter arbeider for en oljerørledning for Quad Carbon, og de tar ham med seg gjennom jungelen.

Terry Thorne (Russell Crowe) et tidligere medlem av det britiske Special Air Service, ankommer Tecala etter en vellykket gissel-redning i Tsjetsjenia. Han blir ansett som ekspert og forhandler i saker om kidnapping og løsepenger, og hans bedrift Luthan Risk får i oppdrag å sikre Peters løslatelse. Quad Carbon er på randen av konkurs, de har ikke råd til å betale for løsepenger, eller betale for Thornes tjenester. Til tross for Alice ber ham bli, velger Thorne å forlate landet. Alice får kontakt med en korrupt lokal gissel-forhandler, som umiddelbart oppfordrer henne til å betale ELT sine krav om løsepenger på 50 000 dollar. Alice vet ikke hva hun skal gjøre, men hun sier enig. Men transaksjonen blir forhindret av Thorne som bestemte seg for å komme tilbake for å hjelpe henne. Han får hjelp av Dino (David Caruso) en konkurrerende gissel-forhandler, og tidligere Green Beret. I løpet av de neste månedene bruker Thorne en radio for å snakke med en ELT-kontakt, og de krangler om vilkårene for Peters løslatelse - inkludert en betaling som Alice har råd til. De forhandler etter hvert frem en sum på 650 000 dollar.

I mellomtiden sitter Peter som fange i ELT sin base i jungelen. Der blir han venn med et annet gissel som heter Kessler, en misjonær og tidligere medlem av den franske fremmedlegionen som har sittet som gissel der i nitten måneder. De to finner på en plan for å stikke av, men de blir raskt sporet opp av ELT. Kessler faller i en elv etter å ha blitt skutt i skulderen. Men Peter tråkker i en felle, og blir tatt til fange igjen. Kessler blir senere funnet, og innlagt ved sykehus. Thornes ELT-kontakt nekter deretter å respondere på henvendelsene hans. Thorne får endelig bekreftet at Peter fremdeles er i live. Men på grunn av ELT sin eskalerende krig mot myndighetene, og Peters kunnskap om hvor leiren deres befinner seg gjør at ELT ikke lenger ønsker å  forhandle med noen eller slippe Peter fri.

Thorne, Kessler og Alice klarer å overbevise regjeringen i Tecala om at ELT planlegger et angrep på olje-rørledningen som skal bygges gjennom deres territorium. Dette tvinger regjeringen til å mobilisere mot ELT. Thorne, Dino og flere medarbeidere blir deretter satt inn med helikopter mot ELT-basen. De overvinner leirens soldater. De klarer å frigjøre Peter og et annet gissel, og flyr deretter tilbake til byen. Alice gjenforenes endelig med ektemannen sin, og de reiser med fly tilbake til USA.

Rolleliste 
 Meg Ryan som Alice Bowman
 Russell Crowe som Terry Thorne
 David Morse som Peter Bowman
 Pamela Reed som Janis Goodman
 David Caruso som Dino
 Anthony Heald som Ted Fellner
 Michael Byrne som Lord Luthan
 Michael Kitchen som Ian Havery

Referanser

Eksterne lenker 
 

Actionthrillere fra USA
Filmer fra 2000
Engelskspråklige filmer